hotchpotch/miracl-hf-unified huggingface dataset:
แขวงบางพลัด
แขวงบางพลัด เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร อยู่ในกลุ่มเขตกรุงธนเหนือ เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น
แขวงบางพลัดตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
ฌูเอา โมติญญู
ฌูเอา ฟือลีปือ อีรียา ซังตุช โมติญญู (; เกิดวันที่ 8 กันยายน ค.ศ. 1986) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางให้กับวุลเวอร์แฮมป์ตันวอนเดอเรอส์ และทีมชาติโปรตุเกส
เขาเริ่มเล่นฟุตบอลอาชีพกับสโมสรสปอร์ติงก่อนจะย้ายมาอยู่กับโปร์ตู ในปี ค.ศ. 2010 เขาได้รับตำแหน่งแชมป์ 11 ครั้งจาก 2 สโมสรรวมกัน ในฐานะนักฟุตบอลทีมชาติ เขาลงเล่นให้ทีมชาติตั้งแต่ ค.ศ. 2005 โดยเป็นตัวแทนทีมชาติแข่งขันฟุตบอลชิงแชมป์แห่งชาติยุโรป 2 ครั้ง
วิทยุแร่
วิทยุแร่ () เป็นเครื่องรับวิทยุอย่างง่าย นิยมใช้กันในยุคแรกๆ ของวงการวิทยุ สามารถทำงานได้โดยไม่ต้องใช้ไฟฟ้า มีส่วนประกอบพื้นฐานเป็นสายอากาศยาว ไดโอด และหูฟังแร่
วิทยุชนิดนี้ จะรับคลื่นระบบ AM และเปล่งเสียงออกมาโดยอาศัยพลังงานที่ได้จากคลื่นวิทยุโดยตรง
หูฟังแร่
หูฟังแร่ () เป็นหูฟังซึ่งทำจากแร่ผลึก ที่มีปรากฏการณ์เปียโซอิเล็กตริก เปลี่ยนแรงดันไฟฟ้า เป็นการยืดหดของตัวลำโพงหูฟัง ทำให้เกิดการสั่นสะเทือนเป็นเสียงออกมาตามแรงดันไฟฟ้าที่จ่าย
หูฟังแร่ จะมีลักษณะเฉพาะคือ ต้องการพลังงานน้อย (อิมพีแดนซ์สูง) ความไวสูง แต่คุณภาพเสียงจะไม่ดีนัก ลักษณะของตัวหูฟังที่เห็นได้ชัดคือ รูปร่างที่เป็นปุ่มยื่นเข้าไปในช่องหูของผู้ฟัง และมักผลิตมาเป็นหูฟังข้างเดียว
การใช้งานส่วนใหญ่จะอยู่ในวิทยุแร่ และวิทยุทรานซิสเตอร์ยุคแรกๆ
รุย ปาตรีซียู
รุย เปดรู ดุช ซังตุช ปาตรีซียู (; เกิด15 กุมภาพันธ์ ค.ศ. 1988) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งผู้รักษาประตูให้กับวุลเวอร์แฮมป์ตันวอนเดอเรอส์ และทีมชาติโปรตุเกส
อาสนวิหารอารัส
อาสนวิหารอารัส () หรือชื่อเต็มว่า อาสนวิหารแม่พระและนักบุญวัสต์แห่งอารัส () เป็นอาสนวิหารโรมันคาทอลิกประจำมุขมณฑลอารัส ตั้งอยู่ที่เมืองอารัส จังหวัดปาดกาแล แคว้นโอดฟร็องส์ ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารีและนักบุญวัสต์แห่งอารัส ตัวอาสนวิหารได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
อาสนวิหารเดิมสร้างระหว่างปี ค.ศ. 1030 และ ค.ศ. 1393 ในสถาปัตยกรรมกอทิกอย่างงดงามที่สุดแห่งหนึ่งของฝรั่งเศสตอนเหนือ จนกระทั่งถูกทำลายลงในสมัยปฏิวัติฝรั่งเศส และส่วนของอารามนักบุญวัสต์ () ซึ่งเป็นกลุ่มอาคารที่ติดกันได้ถูกเปลี่ยนเป็นโรงพยาบาลและคลังแสง ซึ่งในปัจจุบันเป็นกลุ่มอาคารพิพิธภัณฑ์วิจิตรศิลป์แห่งอารัส (ตั้งแต่ปี ค.ศ. 1825) และหอสมุดแห่งอารัส อนึ่ง อาสนวิหารหลังเก่ายังใช้เป็นที่ฝังศพของหลุยส์แห่งบูร์บง เคานต์แห่งแวร์ม็องดัว พระโอรสนอกสมรสของพระเจ้าหลุยส์ที่ 14 แห่งฝรั่งเศส กับดัชเชสหลุยส์ เดอ ลา วาเลียร์ (พระสนม)
ต่อมาในปี ค.ศ. 1883 ได้มีการสร้างโบสถ์สำหรับอารามแห่งนี้ขึ้นใหม่โดยสร้างต่อเนื่องกันเป็นกลุ่มอาคารในรูปแบบสถาปัตยกรรมแบบคลาสสิก และต่อมาได้ใช้เปลี่ยนสถานะโบสถ์หลังนี้มาเป็นอาสนวิหารตามดำริของพระคาร์ดินัลหลุยส์ เรอเน เอดัวร์ เดอ รออ็อง เพื่อทดแทนอาสนวิหารแบบกอทิกหลังเดิมที่ถูกทำลายลง
ต่อมาช่วงสงครามโลกครั้งที่ 1 ในปี ค.ศ. 1917 อาสนวิหารและหมู่อาคารของอารามได้ถูกทำลายลงจากผลของสงคราม และได้ถูกสร้างใหม่ในรูปขนาดและรูปแบบเดิม ตั้งแต่ปี ค.ศ.1920 โดยปีแยร์ ปาแก สถาปนิกชำนาญการด้านอนุสรณ์สถานทางประวัติศาสตร์แห่งฝรั่งเศส กินเวลาบูรณปฏิสังขรณ์ทั้งสิ้นรวม 14 ปี
ลูอิส โฮลต์บี
ลูอิส แฮร์รี โฮลต์บี () เกิดวันที่ 18 กันยายน ค.ศ. 1990 เป็นนักฟุตบอลชาวเยอรมัน เล่นตำแหน่งกองกลางให้กับสโมสรฟุตบอลทอตนัมฮอตสเปอร์ในพรีเมียร์ลีก
คณิตศาสตร์บริสุทธิ์
โดยทั่วไปแล้ว คณิตศาสตร์บริสุทธิ์ คือวิชาคณิตศาสตร์ที่ศึกษาความคิดเชิงนามธรรมทั้งหมด ตั้งแต่คริสต์ศตวรรษที่ 18 เป็นต้นมา วิชานี้ได้เป็นส่วนหนึ่งของกิจกรรมทางคณิตศาสตร์ บางครั้งจัดเป็น คณิตศาสตร์เชิงความคิด และในบางครั้งการศึกษานี้เป็นความต้องการของศาสตร์อื่นๆ เช่น การเดินเรือ ฟิสิกส์ ดาราศาสตร์ วิศวกรรมศาสตร์ เป็นต้น
มุมมองหนึ่งของคณิตศาสตร์บริสุทธิ์ บอกว่า "คณิตศาสตร์บริสุทธิ์ไม่จำเป็นที่จะไม่เป็นคณิตศาสตร์ประยุกต์" กล่าวคือ สามารถศึกษาสิ่งใดๆ เชิงนามธรรมตามธรรมชาติของมันโดยแท้ และไม่จำเป็นต้องคิดถึงความเป็นจริงในโลก 
แม้ว่ามุมมองของคณิตศาสตร์บริสุทธิ์และคณิตศาสตร์ประยุกต์ตั้งอยู่บนปรัชญาที่ต่างกัน สองศาสตร์นี้มีส่วนที่ทับซ้อนกันอยู่มาก ดังเช่น นักคณิตศาสตร์ประยุกต์ใช้สิ่งที่มักเรียกว่าคณิตศาสตร์บริสุทธิ์ ในการสร้างแบบจำลองสิ่งที่เกิดในโลกแห่งความเป็นจริง ในขณะที่นักคณิตศาสตร์บริสุทธิ์มักมีแรงบันดาลใจในการทำวิจัยจากปรากฏการณ์ทางธรรมชาติหรือเหตุการณ์ทางสังคม
คณะพระคาร์ดินัล
คณะพระคาร์ดินัล () เป็นองค์กรที่สมาชิกประกอบด้วยพระคาร์ดินัลทั้งหมดในคริสตจักรโรมันคาทอลิก มีหน้าที่ถวายคำปรึกษาแก่พระสันตะปาปาในกิจการต่าง ๆ ในศาสนจักรเมื่อทรงเรียกประชุม (consistory) เมื่อตำแหน่งพระสันตะปาปาว่างลงคณะพระคาร์ดินัลก็จะประชุมเลือกพระสันตะปาปาพร้อมกัน อำนาจหน้าที่ของคณะพระคาร์ดินัลเป็นไปตามสมณธรรมนูญ Universi Dominici Gregis และกฎหมายหลักแห่งนครรัฐวาติกัน
ในอดีตพระคาร์ดินัลคือนักบวชผู้ทำหน้าที่รับใช้พระสันตะปาปาในกรุงโรม ส่วนคณะพระคาร์ดินัลเริ่มเกิดขึ้นในช่วงที่จักรพรรดิไฮน์ริชที่ 6 แห่งจักรวรรดิโรมันอันศักดิ์สิทธิ์ขึ้นครองราชย์ทั้งที่พระชนมายุเพียง 6 พรรษา ทางฝ่ายคริสตจักรจึงทำการปฏิรูปกริกอเรียนซึ่งมีผลให้การแต่งตั้งพระสันตะปาปาเป็นกิจของคริสตจักรฝ่ายเดียว จักรพรรดิโรมันอันศักดิ์สิทธิ์ไม่มีสิทธิ์ก้าวก่ายได้อีกต่อไป
หัวหน้า (dean) และรองหัวหน้าคณะพระคาร์ดินัล จะได้รับเลือกจากพระคาร์ดินัลที่เป็นมุขนายกประจำมุขมณฑลรอบกรุงโรม ทำหน้าที่เป็นประธานและรองประธานเมื่อมีการประชุมคณะพระคาร์ดินัล อย่างไรก็ตามหัวหน้าคณะพระคาร์ดินัลไม่มีอำนาจปกครองพระคาร์ดินัลอื่น ๆ แต่ถือว่าเป็นบุคคลอันดับหนึ่งในบรรดาผู้ที่เท่าเทียมกัน ()
ตำแหน่งสำคัญในคริสตจักรโรมันคาทอลิกที่ได้เป็นสมาชิกคณะพระคาร์ดินัล เช่น พระคาร์ดินัลเลขาธิการแห่งรัฐ สมณมนตรีว่าการสมณะกระทรวงต่าง ๆ กาแมร์เลนโกแห่งคริสตจักรโรมันอันศักดิ์สิทธิ์ อุปมุขนายกแห่งกรุงโรม อัครบิดรแห่งเวนิส อัครบิดรแห่งลิสบอน รวมทั้งสมาชิกทุกองค์ในสมณกรรมาธิการนครรัฐวาติกัน
สนามข่าว 7 สี
สนามข่าว 7 สี และ สนามข่าวเสาร์-อาทิตย์ เป็นรายการโทรทัศน์ประเภทรายการข่าวที่สร้างความเข้มข้น ครบถ้วน ในการรายงานของคนข่าวภาคสนามส่งตรงจากพื้นที่จริงด้วยเนื้อหา ภาพที่ฉีกและแตกต่างไปจากรูปแบบของรายการข่าวอื่นๆ โดยรายการนี้เป็นหนึ่งใน 3 รายการ ที่มีสถานะเทียบเท่ากับข่าวภาคเช้าของทางช่อง 7 เอง ซึ่งออกอากาศต่อเนื่องจากรายการเช้าข่าว 7 สี และรายการ เช้านี้ที่หมอชิต ส่วนรายการในวันเสาร์-อาทิตย์ มีสถานะเทียบเท่ากับข่าวภาคเช้าในวันเสาร์-อาทิตย์ (เดิมมีสถานะเป็นรายการข่าวที่ออกอากาศต่อเนื่องจากละครภาคค่ำ) โดยออกอากาศทุกวันจันทร์ - วันศุกร์ 07:30 - 09:30 น. และ รายการสนามข่าวเสาร์-อาทิตย์ ออกอากาศทุกวันเสาร์ - วันอาทิตย์ เวลา 04:40 - 06:55 น. รวมถึงถ่ายทอดสัญญาณคลื่นความถี่เสียงผ่านสถานีวิทยุกระจายเสียง 1 ปณ. สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ กู๊ดไทม์เรดิโอ เอฟเอ็ม 98.5 เมกะเฮิร์ตซ์
สนามข่าว 7 สี และ สนามข่าวเสาร์-อาทิตย์ เป็นรายการข่าวของคนข่าวภาคสนาม ในคอนเซปต์ที่พร้อมจะติดตามทุกเรื่องที่คุณสนใจ ในทุกพื้นที่ไม่ว่าจะใกล้ไกลแค่ไหน ให้ดูง่ายได้ความจริง และโปร่งใส รายงานข่าวผ่านผู้สื่อข่าวที่มากด้วยประสบการณ์
แอนติโปรตอน
แอนติโปรตอน () หรือชื่อที่รู้จักกันน้อยกว่าคือ เนกาตรอน () หรือ (อ่านว่า "พีบาร์") เป็นปฏิยานุภาคของโปรตอน แอนติโปรตอนนั้นเสถียร แต่โดยทั่วไปมีอายุสั้น เพราะการชนกับโปรตอนจะทำให้อนุภาคทั้งสองประลัยในการระเบิดของพลังงาน
พอล ดิแรกทำนายการมีอยู่ของแอนติโปรตอนซึ่งมีประจุไฟฟ้า -1 ตรงข้ามกับประจุไฟฟ้า +1 ของโปรตอน ในการบรรยายรางวัลโนเบลปี 1933 ดิแรกได้รับรางวัลโนเบลสำหรับการตีพิมพ์สมการดิแรกของเขาซึ่งทำนายการมีผลเฉลยบวกและลบของสมการพลังงาน (formula_1) ของไอน์สไตน์ เมื่อปี 1928 ก่อนหน้านี้ และการมีอยู่ของโพสิตรอน ปฏิยานุภาคของอิเล็กตรอน ซึ่งมีประจุบวกและสปินตรงข้ามกับอิเล็กตรอน
แอนติโปรตอนได้รับการยืนยันเชิงทดลองในปี 1955 โดยนักฟิสิกส์มหาวิทยาลัยแคลิฟอร์เนีย เบิร์กลีย์ เอมิลิโอ เซอเกรและโอเวน แชมเบอร์เลน ซึ่งทั้งสองได้รับรางวัลโนเบลสาขาฟิสิกส์ในปี 1959 แอนติโปรตอนประกอบด้วยแอนติควาร์กขึ้น 2 ตัว และแอนติควาร์กลง 1 ตัว (uud) คุณสมบัติของแอนติโปรตอนที่มีการวัดทั้งหมดตรงกับคุณสมบัติของโปรตอน โดยมีข้อยกเว้นว่าแอนติโปรตอนมีประจุไฟฟ้าและโมเมนต์แม่เหล็กตรงข้ามกับโปรตอน คำถามที่ว่าสสารแตกต่างจากปฏิสสารอย่างไรนั้นยังไม่มีคำตอบ เพื่ออธิบายว่าเหตุใดเอกภพจึงรอดจากบิกแบงและเหตุใดปฏิสสารจึงเหลืออยู่น้อยมากในปัจจุบัน
แอนติโปรตอน ได้รับการตรวจพบในรังสีคอสมิกมาเป็นเวลานานกว่า 25 ปีแล้ว, ครั้งแรกโดยการทดลองโดยบอลลูนลมและเมื่อเร็ว ๆ นี้โดยเครื่องตรวจจับดาวเทียม
ปากานี
ปากานี่ ออโต้โมบิล เอส.พี.เอ. () คือ บริษัทรถสปอร์ตสัญชาติ อิตาลี และผู้ผลิต คาร์บอนไฟเบอร์ บริษัทก่อตั้งขึ้นในปี 1992 โดย โฮราซิโอ ปากานี่ และมีฐานการผลิตอยู่ที่ ซาน เซซาลีโอ ซูล พานาโร ใกล้กับเมือง โมเนดา อิตาลี
โฮราซิโอ ปากานี่ ผู้ที่ทำงานใน แผนกการจัดการวัสดุ ของบริษัทลัมโบร์กีนี ในปี 1988 โฮราชิโอ ปากานี่ ได้เป็นหัวหน้าห้องวิจัย และได้จัดตั้งชื่อห้องวิจัยใหม่นี้ว่า "ปากานี่" จนต่อมา ในปี 1992 ปากานี่ ก็ได้ลาออกจากบริษัท แล้วไปก่อตั้งบริษัทของตัวเองโดยใช้ชื่อว่า "มาเดนา ดีไซด์" โดยตัวของโฮราชิโอเอง ซึ่งเป็นวิศวกรเครื่องกลมาก่อน ก็ทำหน้าที่เป็นทั้งเจ้าของนามยี่ห้อรถยนต์ปากานี่ และเป็นวิศวกรของรถยนต์แต่ละคันด้วย ต่อมาบริษัทเมอร์เซเดส-เบนซ์ ก็ได้ตอบรับความร่วมมือด้านเครื่องยนต์ V12 ทำให้เครื่องยนต์ของปากานี่ เป็นเครื่องยนต์ V12 ของ เมอร์เซเดส ทั้งหมด ปัจจุบันบริษัทปากานี่ จำหน่ายแต่ รถสปอร์ต ในราคาที่สูงมาก และผลิตออกสู่ตลาดน้อยมาก เน้นเจาะตลาดลูกค้าเฉพาะบางกลุ่มเท่านั้น
ปากานี่ ซอนด้า ( คือชื่อรถสปอร์ต คันแรกของปากานี่ จนต่อมา รถทุกคันของยี่ห้อต้องมีคำนำหน้าว่า ปากานี่ ซอนด้า เสมอ เริ่มใช้ชื่อนี้ตั้งแต่ปี 1999 จนถึงปี 2011 ผลิตแล้วทั้งหมด 206 คัน นอกเหนือจากชื่อนำหน้าว่า ซอนด้า ก็จะเป็นรุ่นใหม่ทั้งหมด อย่างเช่น ปากานี่ อูไอรา (Pagani Huayra) ที่ผลิตในปี 2012 โดยทุกคัน จะต้องเป็นสปอร์ต 2 ประตู 2 ที่นั่ง ใช้เครื่องยนต์ V12 จาก เมอร์เซเดส และ ทั้งคันใช้วัสดุ จากไฟเบอร์คาร์บอน เท่านั้น
แขวงบางบำหรุ
แขวงบางบำหรุ เป็นเขตการปกครองระดับแขวง 1 ใน 4 แห่งของเขตบางพลัด ซึ่งได้แก่ แขวงบางพลัด แขวงบางอ้อ แขวงบางบำหรุ แขวงบางยี่ขัน กรุงเทพมหานคร อยู่ในกลุ่มเขตกรุงธนเหนือ เดิมเป็นพื้นที่รอบนอกซึ่งเป็นพื้นที่สวนป่ามาก่อน แต่ในปัจจุบันมีความเจริญอย่างรวดเร็วและเป็นแหล่งที่อยู่อาศัยหนาแน่นมากขึ้น
โดยคำว่า "บางบำหรุ" เชื่อว่ามีที่มาจากภาษามลายู คำว่า "baruh" (ออกเสียง "บารุฮ์") แปลว่า ที่ลุ่มใกล้แม่น้ำหรือทะเล ซึ่งสามเสนซึ่งอยู่ฝั่งตรงข้ามโดยมีแม่น้ำเจ้าพระยาคั่นกลางนั้น ก็มีที่มาจากภาษามลายูเช่นกัน
แขวงบางบำหรุตั้งอยู่ริมฝั่งตะวันตกของแม่น้ำเจ้าพระยา ทางทิศตะวันออกเฉียงเหนือของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
สกุลฟีนิกซ์
สกุลฟีนิกซ์ ("Phoenix") เป็นสกุลหนึ่งในวงศ์ปาล์ม มีสมาชิก 14 สปีชีส์ เป็นพืชพื้นเมืองในหมู่เกาะคานารี และแอฟริกาจากเหนือจนถึงตอนกลาง ส่วนใต้สุดของยุโรป และในเอเชียจากตุรกีไปจนถึงจีนตอนใต้และมาเลเซีย แหล่งที่อยู่เป็นทั้งที่ลุ่มน้ำ ทะเลทราย และป่าชายเลน พืชในสกุลนี้ส่วนใหญ่เป็นพืชกึ่งทนแล้ง แต่พบบ่อยใกล้บริเวณที่มีระดับน้ำใต้ดินสูง แม่น้ำ หรือน้ำพุ เป็นสกุลที่มีความโดดเด่นในวงศ์ย่อย Coryphoideae โดยมีใบประกอบแบบขนนกแทนที่จะเป็นแบบฝ่ามือ ชื่อของสกุลมาจากภาษากรีก ("phoinix") หรือ ("phoinikos")ซึ่งเป็นภาษากรีกหมายถึงปาล์ม ใช้โดย Theophrastus และพลินีผู้เฒ่า มักจะใช้อ้างถึงฟีนิกซ์ โอรสของอัมินทอร์และคลีโอบุลในเรื่องอีเลียดของโฮเมอร์ หรือนกฟีนิกซ์ ปาล์มสกุลนี้ ยังคงแพร่กระจายได้ดีในถิ่นที่อยู่ของมัน
กิตติกร โล่ห์สุนทร
กิตติกร โล่ห์สุนทร เป็นอดีตสมาชิกสภาผู้แทนราษฎรจังหวัดลำปาง สังกัดพรรคไทยรักไทย สมาชิกบ้านเลขที่ 109 และเป็นบุตรชายของนายไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย
กิตติกร โล่ห์สุนทร เกิดเมื่อวันที่ 3 กุมภาพันธ์ พ.ศ. 2512 เป็นบุตรคนที่ 2 ของนายไพโรจน์ โล่ห์สุนทร กับนางรำไพ โล่ห์สุนทร มีพี่น้องรวม 5 คน คือ ตวงรัตน์ โล่ห์สุนทร กิตติกร โล่ห์สุนทร ศรินทร โล่ห์สุนทร ณฐาพร โล่ห์สุนทร และนายธนาธร โล่ห์สุนทร จบการศึกษาจากโรงเรียนเซนต์คาเบรียล ชั้นมัธยมศึกษาจากโรงเรียนเตรียมอุดมศึกษา ระดับปริญญาตรี วิศวกรรมศาสตรบัณฑิต (วิศวกรรมอุตสาหการ) จากจุฬาลงกรณ์มหาวิทยาลัย ในปี พ.ศ. 2534 จากนั้นได้เข้าศึกษาต่อในระดับปริญญาจนสำเร็จการศึกษาปริญญาโท สาขาบริหารธุรกิจ (MBA) จาก Drake University และปริญญาโท สาขาเศรษฐศาสตร์ จาก Iowa State University
ด้านชีวิตครอบครัว สมรสกับพัชรียา อภินันท์รัตนกุล เมื่อเดือนธันวาคม พ.ศ. 2554
หลังจากจบการศึกษาทางด้านวิศวกรรมอุตสาหการ เขาได้ทำงานเป็นวิศวกร ประจำบริษัทเซมิคอนดักเตอร์ เวนเจอร์ อินเตอร์เนชันแนล (SVI) จากนั้นได้ไปศึกษาต่อในระดับปริญญาโท จนกระทั่งในปี พ.ศ. 2538 ได้กลับมาทำงานเป็นพนักงานรัฐวิสาหกิจประจำการปิโตรเลียมแห่งประเทศไทย ต่อมาในปี พ.ศ. 2543 ได้เข้าทำงานประจำในโครงการท่อส่งก๊าซฯ และโรงแยกก๊าซไทย–มาเลเซีย กระทั่งในปี พ.ศ. 2548 จึงได้ลาออกมาทำงานการเมือง
นายกิตติกร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคไทยรักไทย ซึ่งเป็นพื้นที่เดิมของนายจินดา วงศ์สวัสดิ์ อดีตสมาชิกสภาผู้แทนราษฎร โดยการสนับสนุนของนายไพโรจน์ โล่ห์สุนทร และนายบุญชู ตรีทอง ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมัยที่ 2 สังกัดพรรคพลังประชาชน ต่อมาเขาถูกตัดสิทธิทางการเมืองเนื่องจากเป็นกรรมการบริหารพรรคพลังประชาชน
ฤษีวิศวามิตร
ฤษีวิศวามิตร ชื่อ "วิศวามิตร" () เป็นอาจารย์สำนักวิศวามิตรท่านแรก มีความเชี่ยวชาญในวิชาธนู ฤษีวิศวามิตรเป็นกษัตริย์แห่งกันยากุพชะ ในตำนานบางแห่ง ว่าเป็นโอรสของพระนางคาธิ พระราชาแห่งกันยากุพชะได้บำเพ็ญตบะจนถึงได้เป็นฤษีขั้นสูง และเป็นที่ปรึกษาของพระราม วิศวามิตรพรหมฤษีมีอำนาจมาก ประสพความสำเร็จพร้อมทั้งมีธนูและลูกศรชนิดพิเศษ ได้ก่อตั้งสำนักการศึกษาขึ้น ชื่อว่าสำนักวิศวามิตร มีอาจารย์วิศวามิตรสืบต่อมามากมายหลายท่าน ซึ่งมีชื่อเสียง ในฐานะที่เป็นสำนักศึกษาของพระพุทธเจ้าในวัยเยาว์ พระวสิษฐฤษี(บางแห่งว่า วสิษฐมุนี)รับรองว่า ฤษีวิศวามิตรมีพลังจิตและเป็นฤษีขั้นสูง
ฤษีวิษวามิตร ในอีกตำนานหนึ่ง ว่า ก่อนการบำเพ็ญตบะในสมัยหนึ่งนั้น ได้มีบุตรตรีชื่อ ศกุนตลา ที่เกิดกับนางอัปสรที่มารบกวนการบำเพ็ญ
สำนักวิศวามิตร เป็นชื่อสำนักศึกษาแห่งกษัตริย์ มีชื่อเสียงเช่นเดียวกันกับ สำนักตักกศิลา เป็นสำนักเก่าแก่ และเป็นสถานที่ศึกษาแห่งกษัตริย์ในสกุลศากยวงศ์ และสกุลโกลิยวงศ์ ตลอดถึงแม้กษัตริย์แห่งเมือง ไพศาลี ปาวา หรือกุสินารา หากไม่ศึกษาในสำนักตักกศิลาแล้ว ก็มักจะศึกษาไปจากสำนักวิศวามิตรนี้ สำนักวิศวามิตรมีที่ตั้งอยู่ ณ บริเวณ ต้นลำน้ำโรหิณี บริเวณตอนใต้เทือกเขาหิมาลัย เป็นที่ไกลออกไปกว่าสำนักตักกศิลา
เขตอัครบิดรเวนิส
เขตอัครบิดรเวนิส () เป็นเขตอัครบิดรโรมันคาทอลิกที่ตั้งอยู่ภายในแคว้นเวเนโต ประเทศอิตาลี
เขตอัครบิดรเวนิสมีต้นกำเนิดมาจากมุขมณฑลโอลีโวโลซึ่งก่อตั้งมาตั้งแต่ปี ค.ศ. 774 ต่อมาในปี ค.ศ. 1091 ได้เปลี่ยนชื่อเป็นมุขมณฑลกัสเตลโล และในวันที่ 8 ตุลาคม ค.ศ. 1451 จึงถูกยกสถานะขึ้นเป็นเขตอัครบิดร โดยยุบเขตอัครบิดรกราโดมารวมกับเขตอัครบิดรเวนิสในเวลาเดียวกันนี้ พระสันตะปาปาในสมณสมัยต่อ ๆ มายังขยายอาณาเขตของเขตอัครบิดรออกไปอีก โดยให้ยุบมุขมณฑลเอกวีลีโอมารวมในปี ค.ศ. 1466 และยุบมุขมณฑลตอร์เชลโลมารวมอีกในปี ค.ศ. 1818
ปัจจุบันเขตอัครบิดรมีเวนิสมีพื้นที่ 874 ตารางกิโลเมตร แบ่งออกเป็น 128 เขตแพริช มีคริสต์ศาสนิกชนโรมันคาทอลิกอาศัยอยู่ 349,163 คน (สถิติปี ค.ศ. 2011) มีมหาวิหารนักบุญมาระโกเป็นอาสนวิหารประจำเขต อัครบิดรของปัจจุบันคือพระคาร์ดินัลฟรันเชสโก โมราเกลีย ซึ่งได้รับแต่งตั้งมาตั้งแต่วันที่ 31 มกราคม ค.ศ. 2012
ปัจจุบันมีอัครบิดรในคริสตจักรละตินอยู่ 5 ตำแหน่ง นอกจากอัครบิดรแห่งเวนิส ก็ได้แก่ อัครบิดรแห่งกรุงโรม อัครบิดรแห่งลิสบอน อัครบิดรแห่งอีสต์อินดีส์ และอัครบิดรละตินแห่งเยรูซาเลม
ในประวัติศาสตร์คริสตจักรโรมันคาทอลิกมีอัครบิดรแห่งเวนิส 3 องค์ได้รับการประกาศเป็นนักบุญ ได้แก่ นักบุญโลเรนโซ จุสตีนีอานี และนักบุญจูเซปเป เมลคีออร์เร และนักบุญอันเจโล จูเซปเป รอนกัลลี และมี 3 องค์ได้เป็นพระสันตะปาปา คือ สมเด็จพระสันตะปาปาปิอุสที่ 10 สมเด็จพระสันตะปาปาจอห์นที่ 23 และสมเด็จพระสันตะปาปาจอห์น ปอลที่ 1
เขตอัครบิดรเวนิส มีสถานะเป็นอัครมุขมณฑลซึ่งมีปริมุขมณฑลในสังกัดรวมทั้งสิ้น 10 มุขมณฑล ได้แก่
กีฬาแห่งชาติ ครั้งที่ 41
กีฬาแห่งชาติ ครั้งที่ 41 หรือ เชียงใหม่เกมส์ จัดขึ้นที่จังหวัดเชียงใหม่ ระหว่างวันที่ 9-19 ธันวาคม 2555 โดยมีนักกีฬากว่าหมื่นคน จาก 77 จังหวัด เข้าร่วมการแข่งขัน มีการชิงเหรียญ 601 เหรียญทอง สำหรับพิธีเปิดการแข่งขันนั้น นายชุมพล ศิลปอาชา รองนายกรัฐมนตรี และ รัฐมนตรีว่าการกระทรวงการท่องเที่ยวและกีฬา เป็นประธานในพิธี โดยมี ณัฐพงษ์ เกษอินทร์ นักว่ายน้ำทีมชาติไทย เป็นผู้จุดคบเพลิง
ก่อนการแข่งขันรอบสุดท้าย เชียงใหม่เกมส์ มีการแข่งขันรอบคัดเลือก โดยแบ่งเป็น 5 ภาค คือ
ซึ่ง จะมีการแข่งขันคัดเลือกแบบรวมภาคอีกครั้ง ก่อนเข้าสู่การแข่งขันรอบสุดท้าย เชียงใหม่เกมส์
แนวความคิด
ช้างเป็นสัญลักษณ์ประจำจังหวัด คือ รูปช้างเผือกในเรือนแก้ว หมายถึงความสำคัญ 2 ประการของจังหวัดซึ่งช้างเผือกคือ
มีการชิงชัย 601 เหรียญทอง จากเดิม 605 เหรียญทอง มีการตัดออกไป 4 เหรียญทอง เนื่องจากจำนวนนักกีฬาไม่เป็นไปตามระเบียบการแข่งขันกีฬาแห่งชาติ คือ
หมายเหตุ รายการที่ครองเหรียญร่วมกัน
เฉลิมไทยอวอร์ด ครั้งที่ 9
เฉลิมไทยอวอร์ด ครั้งที่ 9 เป็นกิจกรรมที่จัดโดยสมาชิกเว็บไซต์ พันทิปดอตคอม โต๊ะเฉลิมไทย เพื่อยกย่อง เชิดชู ผลงานดีเด่น ทางด้านภาพยนตร์ ตลอดปี พ.ศ. 2555 โดยผู้ได้รับการเสนอชื่อเข้าชิงและผู้ชนะในสาขาต่าง ๆ ได้มาจากการลงคะแนนเสียงของสมาชิกเว็บไซต์pantip ผู้มีสิทธิ์ออกเสียง ภายหลังมีการประกาศผลรางวัลขึ้นในวันที่ 11 มีนาคม พ.ศ. 2556
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
ผู้ชนะ
ผู้เข้าชิงอื่น ๆ
อาสนวิหารแวร์ซาย
อาสนวิหารแวร์ซาย () หรือชื่อเต็มว่า อาสนวิหารนักบุญหลุยส์แห่งแวร์ซาย () เป็นอาสนวิหารโรมันคาทอลิก เป็นที่ตั้งคาเทดราของมุขนายกประจำมุขมณฑลแวร์ซาย ตั้งอยู่ในเมืองแวร์ซาย ชานกรุงปารีส จังหวัดอีฟว์ลีน แคว้นอีล-เดอ-ฟร็องส์ ประเทศฝรั่งเศส สร้างตามพระบัญชาของพระเจ้าหลุยส์ที่ 15 แห่งฝรั่งเศส ในฐานะโบสถ์ประจำเขตแพริช ในสถาปัตยกรรมแบบโรโกโกอันวิจิตร เมื่อปี ค.ศ. 1754 เพื่ออุทิศแด่นักบุญหลุยส์แห่งฝรั่งเศส ต่อมาได้รับการยกฐานะเป็นอาสนวิหารแห่งการปฏิวัติฝรั่งเศสโดยการเลือกของมุขนายก เพื่อเป็นที่ตั้งของมุขมณฑลแวร์ซายแทนโบสถ์แม่พระแห่งแวร์ซาย และได้รับพิธีเสกเมื่อปี ค.ศ. 1843 โดยการเสกได้ล่าช้ามาถึง 3 สมัยของมุขนายก
หน้าบันของอาสนวิหารประกอบด้วยเสาแบบคอรินเทียนและเสาแบบดอริก ขนาบด้วยหอระฆังทั้งสอง โดยมีหอหลังคาโดมเป็นทรงปลายแหลมแบบ "บาลัสเตอร์" อยู่ตรงกลางเหนือแขนกางเขนของวิหาร บริเวณจุดตัดกลางโบสถ์
อาสนวิหารแวร์ซายได้ขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
พระเจ้าโจวกง
พระเจ้าโจวกง () เป็นพระมหากษัตริย์รัชกาลที่ 6 ในราชวงศ์โจว ครองราชย์ในช่วงระหว่าง 922-900 ปีก่อนคริสต์ศักราช หรือ 917/15-900 ปีก่อนคริสต์ศักราช โดยประมาณตามประวัติศาสตร์โบราณของจีนเคมบริดจ์
เหรียญราชนิยม
เหรียญราชนิยม เป็นเหรียญที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว ใช้อักษรย่อว่า ร.น. ปัจจุบันพ้นสมัยการพระราชทานแล้ว
เหรียญราชนิยม เป็นเหรียญที่สร้างขึ้นในรัชสมัยพระบาทสมเด็จพระมงกุฏเกล้าเจ้าอยู่หัว ใช้อักษรย่อว่า ร.น. สำหรับพระราชทานแก่ผู้ที่ช่วยเหลือเจ้าหน้าที่ให้เป็นประโยชน์อย่างสำคัญ อันแสดงว่าผู้นั้นมีความปรารถนาและเต็มใจกระทำหน้าที่พลเมืองดี เข้าฝ่าอันตรายโดยไม่เกรงภัยที่อาจเกิดแก่ชีวิตของตนหรือได้เสี่ยงภัยช่วยผู้อื่นให้พ้นอันตราย แต่ต้องมิใช่เป็นการกระทำเพราะความจำเป็น หรือทำตามตำแหน่งหน้าที่ของตน
เป็นเหรียญเงินรูปกลม ด้านหน้ามีพระบรมรูปพระบาทสมเด็จพระมงกุฎเกล้าเจ้าอยู่หัว มีอักษรจารึกพระปรมาภิไธยว่า มหาราชา ปรเมน์ทรมหาวชิราวุโธ สยามรัชกาล พุทธศาสนุ ปัตถัมภโก ด้านหลังจารึกอักษรว่า ทรงพระราชนิยมพระราชทาน ข้างบนมีห่วงห้อยกับแพรแถบสีดำและเหลือง กว้าง 3 เซนติเมตร สำหรับสตรีแพรแถบเป็นรูปแมลงปอ ไม่มีประกาศนียบัตร ประดับที่หน้าอกเสื้อเบื้องขวา
เหรียญกล้าหาญ
เหรียญกล้าหาญ เป็นเหรียญที่สร้างขึ้นในสมัยรัชกาลพระบาทสมเด็จพระปรเมนทรมหาอานันทมหิดลรัชกาลที่ 8 สร้างขึ้นเมื่อปี พ.ศ. 2484 โดยใช้ชื่อย่อว่า ร.ก. โดยสร้างขึ้นตามพระราชบัญญัติเหรียญกล้าหาญปี พ.ศ. 2484
เป็นเหรียญกลมด้านหน้าเป็นพระบรมรูปสมเด็จพระนเรศวรมหาราช กำลังทรงกระทำยุทธหัตถีกับราชศัตรู มีอักษรที่ริมขอบเหรียญว่า สมเด็จพระนเรศวรมหาราชกู้ชาติ ด้านหลังมีรูปจักร กลางจักรมีอักษรว่า "เรากล้ารบเพื่อเกียรติศักดิ์ไทย" ตัวเหรียญห้อยด้วยแพรแถบสีแดงกับขาว กว้าง 3.5 เซนติเมตร เบื้องบนมีเข็มโลหะรูป คฑาจอมพล มีอักษรว่า กล้าหาญ ใช้ประดับที่อกเสื้อเบื้องซ้าย
ผู้ได้รับพระราชทานเหรียญนี้แล้ว ถ้าได้กระทำการสู้รบอย่างกล้าหาญต่อไปอีก จะได้รับพระราชทานเครื่องหมายรูปช่อชัยพฤกษ์ ทำด้วยโลหะสีทอง ติดที่แพรแถบครั้งละหนึ่งเครื่องหมาย เหรียญกล้าหาญ
เอสทีเอส-129
STS-129 เป็นภาจกิจกระสวยอวกาศของนาซ่าในสถานีอวกาศนานาชาติ เริ่มต้นในวันที่ 16 พฤศจิกายน ค.ศ. 2009 ในเวลา 14:28 EST และลงจอดในวันที่ 27 พฤศจิกายน ค.ศ. 2009 ในเวลา 09:44 EST บนรันเวย์ที่ 33 ในสถานที่จอดกระสวยศูนย์อวกาศเคนเนดี
STS-129 ได้มุ่งเน้นระยะส่วนประกอบสำรองนอกสถานี เที่ยวบิน 11 วันรวมเดินในอวกาศ 3 วัน อ่าวแน่ะดำเนินการสองขนาดใหญ่ ExPRESS Logistics Carrier ได้แก่ วัดการหมุนสำรอง 2 เครื่องมือ ถังไนโตรเจน 2 ชุด เครื่องสูบน้ำ 2 โมดูล ประกอบด้วยถังแอมโมเนีย การเสร็จสิ้นปฏิบัติภารกิจกระสวยอวกาศนี้เหลือหกเที่ยวบินที่เหลืออยู่จนถึงเสร็จสิ้นโครงการกระสวยอวกาศหลังจาก STS-135 ได้รับการอนุมัติในเดือนกุมภาพันธ์ ค.ศ. 2011
เหรียญชัยสมรภูมิ
เหรียญชัยสมรภูมิ เป็นเหรียญที่สร้างขึ้นเมื่อปี พ.ศ. 2488 ในสมัยพระบาทสมเด็จพระปรเมนทรมหาอานันทมหิดล ใช้อักษรย่อว่า ช.ส. โดยสร้างตามพระราชบัญญัติเหรียญชัยสมรภูมิ พ.ศ. 2484 เพื่อพระราชทานแก่ทหาร ตำรวจ หรือผู้ที่กระทำหน้าที่ อย่างทหารหรือตำรวจ ที่ได้รับคำสั่งจากหน่วยทหารหรือตำรวจให้ไปทำการรบ และได้เคลื่อนที่ไปปฏิบัติการแล้วการพระราชทานกรรมสิทธิและการเรียกคืนเช่นเดียวกับเหรียญกล้าหาญ เหรียญนี้ไม่มีประกาศนียบัตร แต่ประกาศนามผู้ได้รับพระราชทานในราชกิจจานุเบกษา
ตัวเหรียญเหมือนเหรียญกล้าหาญ ห้อยกับแพรแถบเป็นสีต่าง ๆ ตามที่ได้กำหนดโดยพระราชกฤษฎีกาเป็นคราว ๆ ไป (ยกเว้นการรบในสงครามอินโดจีนที่ได้กำหนดแพรแถบไว้ในพระราชบัญญัติ) ให้ประดับที่หน้าอกเสื้อเบื้องซ้าย
ผู้ได้รับเหรียญชัยสมรภูมิ หากได้กระทำการจนได้รับคำชมเชยจากทางราชการ หรือกระทำความชอบมีบาดเจ็บ จะได้รับเครื่องหมายสีทองเป็นรูปขีด ประกอบด้วยเปลวระเบิดติดที่แพรแถบทุกครั้ง
เหรียญชัยสมรภูมิสงครามอินโดจีน
เหรียญชัยสมรภูมิสงครามเอเชียบูรพา
เหรียญชัยสมรภูมิสงครามร่วมรบกับสหประชาชาติ ณ ประเทศเกาหลี
เหรียญชัยสมรภูมิการรบ ณ สาธารณรัฐเวียดนาม
ผู้ที่ได้รับพระราชทานเหรียญนี้นอกจากพระบาทสมเด็จพระเจ้าอยู่หัวซึ่งเป็นประธานแล้วยังมีข้าราชการชั้นผู้ใหญ่ที่ได้รับพระราชทานดังนี้
มิณทร์ ยงสุวิมล
มิณทร์ ยงสุวิมล หรือ มิณทร์ (8 เมษายน 2542) เป็นนักร้องชาวไทย มีชื่อเสียงจากการชนะการประกวดร้องเพลงในรายการ เดอะเทรนเนอร์ ปั้นฝันสนั่นเวที ปี 2 เป็นรายการเรียลลิตี้โชว์สำหรับเด็ก เริ่มจัดในปี พ.ศ. 2553 ออกอากาศทางโมเดิร์นไนน์ทีวี โดยให้เด็กๆ วัย 9-11 ปี เข้าฝึกฝนการร้องเพลงกับดาราผู้ฝึกสอน โดยจะมีโจทย์เพลงให้ในแต่ละสัปดาห์ และได้รับรางวัลชนะเลิศอันดับที่ 1 ของรายการ จากการโหวตของคนดู เคยศึกษาชั้นมัธยมที่โรงเรียน International Community School และต่อมาได้สอบเทียบวุฒิม.6เพื่อสอบเข้าคณะแพทย์ โดยสอบติดขณะมีอายุเพียง16ปี ปัจจุบันศึกษาอยู่ชั้นปีที่3 คณะแพทยศาสตร์ศิริราชพยาบาล มหาวิทยาลัยมหิดล เคยมีผลงานเพลงกับค่ายอาร์เอสมิวสิค และได้ย้ายเข้ามาเป็นศิลปินในสังกัด กามิกาเซ่ ในเครือของอาร์เอส ภายหลัง
กีฬากรีฑาในกีฬาแห่งชาติ ครั้งที่ 41
"กรีฑา" ในการแข่งขันกีฬาแห่งชาติ ครั้งที่ 41 เชียงใหม่เกมส์ มีการชิงชัย 47 เหรียญทอง
สมาคมกรีฑาแห่งประเทศไทย ในพระบรมราชูปถัมภ์
คุณสมบัติของผู้เข้าร่วมการแข่งขัน
ธนาธร โล่ห์สุนทร
ธนาธร โล่ห์สุนทร เป็นอดีตสมาชิกสภาผู้แทนราษฎรจังหวัดลำปาง สังกัดพรรคไทยรักไทย และเป็นบุตรชายคนสุดท้องของนายไพโรจน์ โล่ห์สุนทร อดีตรัฐมนตรีช่วยว่าการกระทรวงมหาดไทย
ธนาธร โล่ห์สุนทร เกิดเมื่อวันที่ 17 มกราคม พ.ศ. 2519 เป็นบุตรของนายไพโรจน์ โล่ห์สุนทร กับนางรำไพ โล่ห์สุนทร มีพี่น้องรวม 5 คน คือ ตวงรัตน์ โล่ห์สุนทร กิตติกร โล่ห์สุนทร ศรินทร โล่ห์สุนทร ณฐาพร โล่ห์สุนทร และธนาธร โล่ห์สุนทร จบการศึกษาชั้นมัธยมจากโรงเรียนเซนต์คาเบรียล ระดับปริญญาตรี สาขาเศรษฐศาสตร์ จากจุฬาลงกรณ์มหาวิทยาลัย จากนั้นได้เข้าศึกษาต่อในระดับปริญญาจนสำเร็จการศึกษาปริญญาโท สาขาการเมืองเปรียบเทียบ จากมหาวิทยาลัยน็อตติงแฮม
นายธนาธร เข้าสู่งานการเมืองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้ลงสมัครรับเลือกตั้งสมาชิกสภาผู้แทนราษฎรจังหวัดลำปาง สังกัดพรรคพลังประชาชน และมีส่วนสนับสนุนนายสมโภช สายเทพ ลงสมัครรับเลือกตั้งซ่อมแทนนายกิตติกร โล่ห์สุนทร
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 89 แต่ไม่ได้รับเลือกตั้ง ต่อมาเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงการคลัง
วันที่ 21 มิถุนายน พ.ศ. 2559 ศาลฎีกาแผนกคดีอาญานักการเมืองตัดสินจำคุก 3 เดือน และปรับ 12,000 บาท ไม่ปรากฏว่า ผู้คัดค้านได้รับโทษจำคุกมาก่อน โทษจำคุกให้รอการลงโทษไว้มีกำหนด 1 ปีห้ามมิให้นายธนาธร ดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลาห้าปี นับแต่วันที่ 27 ตุลาคม พ.ศ. 2555
วันที่ 11 เมษายน พ.ศ 2560 ศาลฎีกาแผนกคดีอาญานักการเมืองตัดสินจำคุก 3 เดือน ปรับ 12,000 บาท และลงโทษให้ไม่สามารถดำรงตำแหน่งทางการเมือง 5 ปี โดยโทษจำคุกให้รอลงอาญา ฐานจงใจไม่ยื่นบัญชีแสดงรายการทรัพย์สิน และหนี้สินและเอกสารประกอบต่อผู้ร้องภายในเวลาที่กฎหมายกำหนดกรณีเข้ารับตำแหน่ง กรณีพ้นจากตำแหน่งและกรณีพ้นจากตำแหน่งมาแล้วเป็นเวลาหนึ่งปี
การลงประชามติอธิปไตยหมู่เกาะฟอล์กแลนด์ พ.ศ. 2556
การลงประชามติว่าด้วยสถานภาพทางการเมือง จัดขึ้นในหมู่เกาะฟอล์กแลนด์ ระหว่างวันที่ 10-11 มีนาคม 2556 ชาวหมู่เกาะฟอล์กแลนด์ถูกถามว่า สนับสนุนการต่อสถานภาพเป็นดินแดนโพ้นทะเลของสหราชอาณาจักรหรือไม่ จากการที่อาร์เจนตินาเรียกร้องให้เจรจาเรื่องอธิปไตยของหมู่เกาะดังกล่าว
หากชาวหมู่เกาะปฏิเสธการต่อสถานภาพปัจจุบันของเขา อาจมีการลงประชามติครั้งที่สองว่าด้วยทางเลือกที่เป็นไปได้ ผลปรากฏว่า มีผู้มาลงคะแนน 91% ในจำนวนนี้ 99.8% ออกเสียงคงเป็นดินแดนของอังกฤษต่อไป โดยมีเสียงคัดค้านเพียงสามเสียง แบรด สมิธ ผู้นำกลุ่มสังเกตการณ์นานาชาติ ประกาศว่า การลงประชามติดังกล่าวเสรีและเป็นธรรม ตลอดจนดำเนินการตามมาตรฐานและกฎหมายระหว่างประเทศ
ลอริอุสเวิลด์สปอตส์อะวอดส์ 2013
ลอริอุสเวิลด์สปอตส์อะวอดส์ 2013 () เป็นรางวัลที่ให้นักกีฬาที่ทำผลงานยอดเยี่ยมในปีที่ผ่านมา โดยงานประกาศรางวัลจัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล
20 ปี แก๊ง 3 ช่า
20 ปี แก๊ง 3 ช่า เป็นรายการวาไรตี้โชว์ฉลองครอบรอบ 20 ปี แก๊ง 3 ช่า ที่ออกอากาศครั้งแรกเมื่อวันที่ 10 มีนาคม 2556 โดยออกอากาศทุกวันอาทิตย์ เวลา 17.00 - 17.50 น. ออกอากาศทาง สถานีวิทยุโทรทัศน์กองทัพบกช่อง 5 ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) และนำมาออกอากาศอีกครั้งหนึ่งทาง เวิร์คพอยท์ ทีวี เริ่มออกอากาศวันอาทิตย์ที่ 5 พฤษภาคม 2556 เวลา 22.00 - 23.00 น.
รายการ 20 ปี แก๊ง 3 ช่า เป็นรายการวาไรตี้ฉลองครบรอบ 20 ปี แก๊ง 3 ช่า ที่จะนำเสนอ 8 ตอนพิเศษเท่านั้น โดยจะเริ่มออกอากาศวันที่ 10 มีนาคม - 28 เมษายน 2556 คอนเสิร์ตจากศิลปินชื่อดังที่มีชื่อเสียง แล้วมีการเล่นเกมที่เอานำรูปแบบเกมต่างๆ ที่เคยสร้างความฮาของรายการเวิร์คพอยท์ได้ร่วมมาเล่นสนุกสนานกัน และยังตบท้ายด้วยละคร 3 ช่ามาปิดท้ายรายการ
ช่วง 3 ช่า อะวอร์ดส เป็นช่วงที่แก๊ง 3 ช่าจะมอบรางวัลให้แก่ศิลปินดารามาเปิดแสดงเวทีหรือบุคคลต่างๆ โดยจะมอบรางวัลในแต่สัปดาห์ละ 1 หรือ 2 สาขา หรือมากกว่านั้น และ มอบรางวัลให้ทั้งหมดทั้งสิ้น 15 รางวัล 15 สาขา
เป็นช่วงเกมที่แก๊ง 3 ช่า และเหล่าศิลปินดารารับเชิญมาร่วมเล่นเกม และที่นำเอารูปแบบเกมรายการต่างๆ ของเวิร์คพอยท์ที่เคยโด่งดังมาสร้างความฮาได้มาร่วมสนุกสนานกัน
เป็นช่วงที่เหล่าแก๊ง 3 ช่า ได้นำคลิปรายการยอดฮิตของเวิร์คพอยท์มาดวลกัน แก๊ง 3 ช่า คนไหนที่รับเลือกคะแนนจากผู้ชมในห้องส่งมากที่สุดคนนั้นได้รับรางวัลจากคุณปัญญา นิรันดร์กุล
เป็นช่วงละคร 3 ช่า เป็นที่กำเนิดและจุดเริ่มต้นของเหล่าแก๊ง 3 ช่า โดยที่จะเสนอละคร 3 ช่า ของแต่ละคนว่า แก๊ง 3 ช่า มีที่มาจากไหน และอย่างไร ก่อนที่จะเข้ามาเป็นแก๊ง 3 ช่า และร่วมงานของบริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นครั้งแรก
เป็นช่วงละคร 3 ช่า ที่นำเอาฉากละครรายการยอดฮิตของเวิร์คพอยท์ได้ร่วมแสดงกัน ทั้งเหล่าแก๊ง 3 ช่า และ ดารารับเชิญ ได้มาร่วมสนุกกัน
เซกเตอร์วงกลม
เซกเตอร์แบบวงกลม (circular sector) หรือ เซกเตอร์วงกลม (circle sector) คือ ส่วนของแผ่นดิสก์ที่ล้อมรอบด้วยรัศมีทั้งสองและส่วนโค้งของวงกลม, เมื่อพื้นที่ขนาดเล็กเรียกว่าเป็นเซกเตอร์รอง (minor sector) และพื้นที่ขนาดใหญ่เป็นเซกเตอร์หลัก (major sector) ในแผนภาพ θ คือ มุมที่จุดศูนย์กลางมีหน่วยเป็น เรเดียน, r คือ รัศมีของวงกลมและ L คือความยาวส่วนโค้งย่อยของเซกเตอร์
เซกเตอร์ที่ประกอบด้วยมุมที่จุดศูนย์กลางที่มีขนาด 180 ° เรียกว่าเป็นรูปครึ่งวงกลม เซกเตอร์ที่ประกอบด้วยมุมที่จุดศูนย์กลางอื่น ๆ บางครั้งก็จะเรียกชื่อที่พิเศษออกไป, เหล่านี้รวมถึงควอเดรนท์ (quadrants) (90 °), เซ็กซ์เทนท์ (sextants) (60 °) และ อ๊อกเทนท์ (octants) (45 °)
พื้นที่ทั้งหมดของวงกลมคือ formula_1 พื้นที่เซกเตอร์สามารถหาได้โดยการคูณพื้นที่ของวงกลมโดยอัตราส่วนของมุมและ formula_2 (เพราะพื้นที่เซกเตอร์เป็นสัดส่วนกับมุมและ formula_2 คือมุมสำหรับตลอดทั้งวงกลม):
พื้นที่ของเซกเตอร์ในแง่ของ formula_5 สามารถหาได้โดยการคูณพื้นที่โดยรวมทั้งหมด formula_1 ด้วยอัตราส่วนโดยรวมของ formula_5 กับเส้นรอบวงโดยรวม formula_8
อีกวิธีหนึ่งคือการพิจารณาพื้นที่นี้อันเป็นผลมาจากอินทิกรัลดังต่อไปนี้:
การแปลงมุมศูนย์กลางให้กลายเป็นองศา ทำได้โดย
ความยาวของเส้นรอบรูปของเซกเตอร์คือผลรวมของความยาวส่วนโค้งและรัศมีทั้งสอง:
เมื่อ "θ" เป็นเรเดียน
จังหวัดพระนคร
จังหวัดพระนคร เป็นจังหวัดในอดีตของประเทศไทย ตั้งอยู่ทางฝั่งตะวันออกของแม่น้ำเจ้าพระยา มีขึ้นในช่วง พ.ศ. 2408–2515 ก่อนที่จะรวมกับจังหวัดธนบุรี เป็นกรุงเทพมหานครในปัจจุบัน
จังหวัดพระนคร ก่อตั้งขึ้นเมื่อ พ.ศ. 2408 มีเขตการปกครอง 13 อำเภอ เดิมมีฐานะเป็น อำเภอชนะสงคราม ขึ้นกับกรมนครบาล มีที่ว่าการอำเภอตั้งอยู่ที่ถนนจักรพงษ์ ติดกับวัดชนะสงครามด้านเหนือ
ในวันที่ 15 ตุลาคม พ.ศ. 2458 ได้มีประกาศยกเลิกอำเภอชั้นในแต่เดิมและตั้งอำเภอชั้นในขึ้นใหม่ 25 อำเภอ
ต่อมาในวันที่ 12 มีนาคม พ.ศ. 2471 รัชสมัยพระบาทสมเด็จพระปกเกล้าเจ้าอยู่หัว ได้มีการรวมพื้นที่อำเภอพาหุรัด อำเภอสำราญราษฎร์ อำเภอพระราชวัง และอำเภอชนะสงครามเป็นอำเภอเดียวกัน เรียกว่า อำเภอพระนคร ตามประกาศยุบรวมอำเภอและกิ่งอำเภอในจังหวัดพระนครและธนบุรี (ภายหลังได้ยุบอำเภอสามยอดและอำเภอบางขุนพรหมเข้ามารวมด้วย) และในปี พ.ศ. 2515 ได้มีประกาศคณะปฏิวัติจัดระเบียบการปกครองในเขตนครหลวงใหม่ อำเภอพระนครจึงได้รับการเปลี่ยนแปลงฐานะเป็น เขตพระนคร กรุงเทพมหานคร
อาสนวิหารแรน
อาสนวิหารแรน () หรือชื่อเต็มว่า อาสนวิหารนักบุญเปโตรแห่งแรน () เป็นอาสนวิหารโรมันคาทอลิกและเป็นที่ตั้งของอัครมุขนายกประจำอัครมุขมณฑลแรน ตั้งอยู่ในเขตเมืองแรนในจังหวัดอีเลวีแลน แคว้นเบรอตาญ ประเทศฝรั่งเศส สร้างขึ้นเพื่ออุทิศแด่นักบุญเปโตร
อาสนวิหารแรนได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
สถานที่ตั้งของอาสนวิหารเคยเป็นที่ตั้งของอาสนวิหารเก่าแก่มาตั้งแต่สมัยช่วงคริสต์ศตวรรษที่ 6 โดยเป็นที่ตั้งของมุขมณฑล ซึ่งต่อมาได้ถูกแทนด้วยอาคารทรงกอทิกในช่วงคริสต์ศตวรรษที่ 12 ซึ่งต่อมาภายหลังในปี ค.ศ. 1490 หอระฆังและหน้าบันวิหารฝั่งทิศตะวันตกได้ถล่มลง ส่วนหน้าบันและหอระฆังที่ทำจากหินแกรนิตอย่างเห็นอยู่ในปัจจุบันนั้นเป็นรูปแบบสถาปัตยกรรมคลาสสิกที่ถูกสร้างใหม่โดยกินเวลาสร้างประมาณเกือบ ๆ สองร้อยปี โดยการก่อสร้างแบ่งเป็นช่วงใหญ่ ๆ ทั้งหมด 4 ช่วง โดยชั้นล่างสุดสร้างระหว่างปี ค.ศ. 1541 ถึง ค.ศ. 1543 ต่อมา ค.ศ. 1640 ถึง ค.ศ. 1654 (โดยตูว์กาล การิส) ช่วงต่อมาระหว่างปี ค.ศ. 1645 ถึง ค.ศ. 1678 (โดยปีแยร์ กอร์บีโน) และท้ายสุดผู้ที่สร้างหอระฆังทั้งสองจนสำเร็จ คือระหว่างปี ค.ศ. 1679 ถึง ค.ศ. 1704 โดยฟร็องซัว โอเก ด้วยความสูงที่ 48 เมตร และมีตราลัญจกรประจำพระเจ้าหลุยส์ที่ 14 แห่งฝรั่งเศส ตั้งอยู่ระหว่างหอระฆังทั้งสอง
ต่อมาได้เกิดอัคคีภัยครั้งใหญ่ในปึ ค.ศ. 1720 อาสนวิหารแรนได้รอดจากเพลิงไหม้มาอย่างปาฏิหาริย์ โดยเพลิงได้ลุกลามมาในบริเวณใกล้เคียงห่างไปเพียงไม่กี่สิบเมตรจากตัววิหาร ซึ่งต่อมาส่วนแขนกางเขนและบริเวณร้องเพลงสวดที่ชำรุดมาแต่เดิมได้ถล่มลงกลางพิธีมิสซาในปี ค.ศ. 1754 และในที่สุดจึงได้มีการสร้างวิหารด้านในใหม่ทั้งหมด ยกเว้นเพียงส่วนหน้าบันและหอระฆังที่เพิ่งสร้างเสร็จไว้เท่านั้น โดยเริ่มรื้อถอนและก่อสร้างในปี ค.ศ. 1762 หลังจากได้รับพระบรมราชานุญาตจากพระเจ้าหลุยส์ที่ 15 ในแบบสถาปัตยกรรมแบบนีโอคลาสสิก โดยได้ทำการรื้อถอนอาคารเดิมเสร็จสิ้นในปี ค.ศ. 1768 และต่อมาได้ประสบปัญหาเงินทุนอย่างหนัก จนในที่สุดการก่อสร้างได้เริ่มขึ้นเมื่อ ค.ศ. 1787 และหยุดชะงักลงในระหว่างช่วงการปฏิวัติฝรั่งเศส จนในที่สุดกลับมาสร้างต่อเมื่อปี ค.ศ. 1816 จนเสร็จสิ้นในปี ค.ศ. 1844
อาสนวิหารแรนเป็นอาสนวิหารในรูปแบบผสมผสานระหว่างนีโอคลาสสิก (ตัวอาคาร) เหนือจุดตัดกลางโบสถ์มีโดมและรูตรงกลางโดม กับสถาปัตยกรรมคลาสสิก (หน้าบันและหอระฆังคู่)
ในระหว่างการรื้อถอนและก่อสร้างนั้น ได้ใช้โบสถ์แม่พระและนักบุญเมอแลนเป็นอาสนวิหารแทน (pro-cathedral) ชั่วคราว
พรหมัน
ตามความเชื่อในศาสนาฮินดู พรหมัน (อ่านว่า "พฺรม-มัน"; ) คือความเป็นจริงสูงสุด เป็นสิ่งสัมบูรณ์ ไม่มีรูปร่าง ไร้ขีดจำกัด เป็นพระวิญญาณบริสุทธิ์ เป็นที่มาและจุดหมายปลายทางของสรรพสิ่งในสกลจักรวาล
คัมภีร์อุปนิษัทระบุว่าสรรพสัตว์รับรู้พรหมันได้ใน 2 ลักษณะ คือ
ปรัชญาฮินดูแต่ละสำนักอธิบายลักษณะของพรหมันแตกต่างกันไป
ฝ่ายอไทฺวตะ เวทานตะ ตีความว่า นิรคุณพรหมันเท่านั้นเป็นพรหมันแท้ ส่วนสคุณพรหมันเป็นพรหมันเทียม เพราะเป็นพลังที่ออกมาจากนิรคุณพรหมันเพื่อมาเกี่ยวข้องสัมพันธ์กับโลกเท่านั้น โดยพลังในทางสร้างเรียกว่าพระพรหม พลังทางธำรงรักษาเรียกว่าพระวิษณุ พลังในทางทำลายล้างเรียกว่าพระศิวะ พลังทั้งสามนี้เรียกโดยรวมว่าตรีมูรติ
ฝ่ายวิศิษฏาไทฺวตะ เวทานตะ อธิบายว่า นิรคุณพรหมันและสคุณพรหมันเป็นพรหมันแท้อันเดียวกัน เพียงแต่มี 2 ลักษณะ
แบทแมน: อาร์แคมซิตี
แบทแมน: อาร์แคมซิตี () เป็นวิดีโอเกมแนวแอกชั่นผจญภัยปี 2011 พัฒนาขึ้นโดย Rocksteady Studios และจัดจำหน่ายโดยWarner Bros. Interactive Entertainment สำหรับบนเครื่องเล่นเพลย์สเตชัน 3 ,เอกซ์บอกซ์ 360 และไมโครซอฟท์ วินโดวส์ จากบทประพันธ์ดีซีคอมิกส์ซุเปอร์ฮีโรเรื่อง แบทแมน เป็นภาคต่อจากวิดีโอเกมในปี 2009 วางจำหน่ายไปทั่วโลกสำหรับคอนโซล เริ่มต้นในทวีปอเมริกาเหนือในวันที่ 18 ตุลาคม ค.ศ. 2011 พร้อมกับรุ่นไมโครซอฟท์ วินโดวส์ตามมาในวันที่ 22 พฤศจิกายน
เขียนโดยนักเขียนรุ่นเก๋าแบทแมน พอล ไดนิ พร้อมกับ พอล ครอกเกอร์ และเซฟตัน ฮิลล์ จากบทประพันธ์ของหนังสือการ์ตูนแฟรนไชส์mythos ในโครงเรื่องหลักของเกม แบทแมนถูกคุมขังในเมืองอาร์แคม เรือนจำซุปเปอร์ขนาดใหญ่ใหม่ล้อมรอบเมืองชุมชนแออัดเนื้อที่สมมุติในเมืองกอตแธม เขาต้องเปิดเผยความลับที่อยู่เบื้องหลังแผนการชั่วร้ายของอาร์กแฮม "โพรโทคอล 10" ขณะที่ผู้ต้องขังปกป้องจากอาชญากรกระฉ่อนอยู่ที่นั่น เกมตัวอักษรชั้นนำถูกเปล่งออกมาโดยส่วนใหญ่จากนักแสดง DC Animated Universe พร้อมกับเควิน คอนรอย และมาร์ค ฮามิลล์ ในบทบาทของการชดเชยเป็นแบทแมนและโจ๊กเกอร์ตามลำดับ เกมถูกนำเสนอจากมุมมองของบุคคลที่สามโดยมีเป้าหมายหลักเกี่ยวกับแบทแมนของความสามารถในการต่อสู้ ทักษะการลักลอบและนักสืบและแกดเจ็ตที่สามารถใช้ในการต่อสู้ทั้งสองและตรวจสอบข้อเท็จจริง อาร์แคมซิตี้ได้ขยายตัวคลังแสงของแบทแมนแกดเจ็ตและการโจมตีที่ต่อสู้และการมีโครงสร้างของโลกที่เปิดขึ้น และอนุญาตให้ผู้เล่นที่จะเสร็จสมบูรณ์ด้านการปฏิบัติการออกไปจากโครงเรื่องหลัก
เกมนี้ได้รับเปล่งเสียงวิจารณ์ โดยเฉพาะอย่างยิ่งการบรรยายของการออกแบบตัวละครและโลกและการต่อสู้ของแบทแมนและความสามารถนำทาง มันถูกผูกติดอยู่วิดีโอเกมอันดับสูงสุดแห่งปี 2011 ตามที่รวบรวมบทความMetacritic และผู้รับของรางวัลหลายรางวัลไดแก่ เกมแห่งปี ,เกมแนวแอกชั่นที่ดีที่สุด ,เกมแอกชั่นผจญภัยที่ดีที่สุด ,เกมผจญภัยที่ดีที่สุด และคะแนนต้นฉบับที่ดีที่สุดจากสื่อมวลชนที่แตกต่างกัน
ซูซูกิ เออร์ติกา
ซูซูกิ เออร์ติกา () เป็นรถยนต์เอนกประสงค์ขนาดเล็กมาก (Mini MPV) ซึ่งผลิตโดยซูซูกิ เริ่มผลิตในปี พ.ศ. 2555 เพื่อเข้ามาแทนรถรุ่นเก่า คือ ซูซูกิ เอพีวี () โดยเปิดตัวใน 2 ประเทศแรกคืออินเดียและอินโดนีเซีย ในเดือนเมษายน พ.ศ. 2555 เนื่องจากอินเดีย ถือเป็นตลาดหลักสำหรับซูซูกิในตลาดโลกโดยเฉพาะ และในอินโดนีเซียถือเป็นตลาดหลักของรถ Minivan ต่อมาจึงได้เปิดตัวในประเทศจีนโดยบริษัท Changan Suzuki
ซูซูกิ เออร์ติกา เป็นรถที่ทางซูซูกิ พัฒนาร่วมกันบริษัท Maruti บริษัทร่วมทุนในอินเดียและสร้างขึ้นบนพื้นฐานของรถยนต์นั่งขนาดเล็กอย่าง ซูซูกิ สวิฟท์ () แตกต่างจากรุ่นเก่าอย่างซูซูกิ เอพีวี ซึ่งสร้างบนพื้นฐานของรถกระบะขนาดเล็ก ซูซูกิ แครี่ () จึงทำให้เออร์ติกามีความหรูหราขึ้นมากกว่าเอพีวี นอกจากนี้ ในอินเดียจะมีชื่อในการทำตลาดคือ มารูติ เออร์ติกา และในอินโดนีเซียมีการผลิตให้กับมาสด้าในชื่อ มาสด้า VX-1
ซูซูกิ เออร์ติกา มีการผลิตตัวถังเอ็มพีวี 5 ประตู ขับเคลื่อนล้อหน้า มีเครื่องยนต์ดีเซล 1.3 ลิตรซึ่งสั่งซื้อเครื่องยนต์มาจาก Fiat และเครื่องยนต์เบนซิน 1.4 ลิตร มีระยะฐานล้อ 2,740 มม. ยาว 4,265 มม. กว้าง 1,685 มม. สูง 1,695 มม. และน้ำหนักตัวรถอยู่ที่ 1,180 กก. มีเกียร์ธรรมดา 5 สปีด และเกียร์อัตโนมัติ 4 สปีด
ในประเทศไทย บริษัท ซูซูกิ มอเตอร์ (ประเทศไทย) จำกัด ได้นำเข้าซูซูกิ เออร์ติกามาจากอินโดนีเซีย โดยเป็นรุ่นเอ็มพีวี 5 ประตู เครื่องยนต์เบนซิน 1.4 ลิตร เกียร์ธรรมดาและเกียร์อัตโนมัติ และจะมีแอร์แถวที่ 3 ติดตั้งมาให้ โดยเปิดตัวในวันที่ 19 มีนาคม พ.ศ. 2556 มีนิธิ สมุทรโคจร เป็นพรีเซ็นเตอร์ มีรุ่น GA, GL และ GX และในปี 2559 ได้มีการเปิดตัวไมเนอร์เชนจ์ โดยเพิ่มรุ่น Dreza เข้ามา แล้วตัดรุ่น GA ออกไป
เฟรยา
ในเทพปกรณัมนอร์ส เฟรยา (Freyja อ่านว่า "ฟราญา" ในภาษาเดนมาร์ก, ภาษานอร์สโบราณหมายถึง "หญิงสาว") เป็นเทพีแห่งความรัก, ความงาม, ความอุดมสมบูรณ์, ทอง, เซย์ท (seiðr), สงคราม, และความตาย เฟรยาเป็นเจ้าของสร้อยไบรซิงกาเมน (Brísingamen), ขี่รถลากที่เทียมแมวสองตัว, หมูป่าฮีลดีสวีนี (Hildisvíni), เสื้อคลุมขนเหยี่ยว มีโอเดอร์เป็นสามี มีลูกสาวสององค์คือ นอส (Hnoss) และ เจอเซมิ (Gersemi) มีเฟรย์เป็นพี่ชาย (ภาษานอร์สโบราณ, "ลอร์ด") ร่วมบิดา (นเยิร์ด) และมารดา (น้องสาวของนจอร์ด) เฟรยาเป็นเทพีในวงศ์วาเนอร์ ชื่อในปัจจุบันประกอบด้วย Freya, Frejya, Freyia, Frøya, Frøjya, และ Freia ซึ่งมีรากภาษามาจากคำว่า "Freyja" ในนอร์สโบราณ
เฟรยาปกครองดินแดนหลังความตายโฟล์กแวงเกอร์ (Fólkvangr) ที่จะรับเอาวิญญาณนักรบครึ่งหนึ่งที่ตายในสนามรบ ขณะที่อีกครึ่งหนึ่งจะไปยังโถงของโอดิน วัลฮัลลา โถงของโฟล์กแวงเกอร์คือ เซสริมเนียร์ (Sessrúmnir) โอเดอร์ผู้เป็นสามีได้หายตัวไปบ่อยๆ เฟรยาร้องไห้เป็นทองสีแดง น้ำตาของเธอร่วงตกลงไปยังพื้นโลก และเปลี่ยนเป็นสายแร่ทองคำ เธอได้ออกตามหาสามีภายใต้ชื่อปลอม "Gefn", "Hörn", "Mardöll", "Sýr", "Valfreyja", และ "Vanadís"
ซูซูกิ คิซาชิ
ซูซูกิ คิซาชิ () เป็นรถยนต์นั่งขนาดกลาง (Mid-Size Car) ที่ผลิตโดยซูซูกิ เมื่อปี พ.ศ. 2552 ซูซูกิ คิซาชิ เป็นรถยนต์นั่งขนาดกลางรุ่นแรกของซูซูกิที่ซูซูกิพัฒนาด้วยตนเอง เนื่องจากในช่วงก่อนหน้านั้น ซูซูกิ มีรถขนาดกลางอยู่แล้วรุ่นหนึ่ง คือ ซูซูกิ เวโรน่า () ซึ่งเป็นรถที่แลกเปลี่ยนกับแดวู มอเตอร์สผลิตในช่วงปี พ.ศ. 2547-2549 ในตลาดอเมริกา ซึ่งไม่ประสบความสำเร็จเท่าที่ควร แต่เนื่องจากในขณะนั้นซูซูกิต้องการขยายไลน์รถยนต์เพิ่มให้ครบทุกความต้องการ ซึ่งเป็นความหวังของซูซูกิ มอเตอร์เช่นกัน
ซูซูกิ คิซาชิ เป็นรถยนต์ที่มีชื่อแปลเป็นภาษาไทยได้ว่า โหมโรง เช่นเดียวกับคำว่า Prelude ซึ่งเป็นชื่อรถสปอร์ตรุ่นหนึ่งของฮอนด้า มีฐานการประกอบอยู่ที่ชิซุโอะกะ ประเทศญี่ปุ่น เริ่มจำหน่ายครั้งแรกในสหรัฐอเมริกาวันที่ 30 กรกฎาคม พ.ศ. 2552 และหยุดการจำหน่ายในเดือนพฤศจิกายน พ.ศ. 2555 เริ่มจำหน่ายในญี่ปุ่นวันที่ 21 ตุลาคม พ.ศ. 2552 เริ่มจำหน่ายในอเมริกาเหนือวันที่ 1 ธันวาคม พ.ศ. 2552 เริ่มจำหน่ายในออสเตรเลียและนิวซีแลนด์วันที่ 11 พฤษภาคม พ.ศ. 2553 และครั้งล่าสุดมีจำหน่ายที่อินเดีย วันที่ 2 กุมภาพันธ์ พ.ศ. 2554 โดยเป้าหมายคือการเป็นรถส่งสารแบรนด์ Suzuki DNA ให้แข็งแกร่งมากขึ้นพร้อมแข่งขันกับคู่แข่งซึ่งเป็นรถที่มีคุณภาพ มีรางวัลรับประกันได้ และขยายไลน์สินค้าให้ครอบคลุมทุกความต้องการนอกเหนือจากรถยนต์นั่งขนาดเล็ก รถจักรยานยนต์ และรถเอนกประสงค์
ซูซูกิ คิซาชิมีตัวถัง 1 แบบคือ ซีดาน 4 ประตู วางเครื่องยนต์อยู่ด้านหน้า มีระบบขับเคลื่อนล้อหน้าและระบบขับเคลื่อนสี่ล้อ ใช้เครื่องยนต์เบนซิน 2.4 ลิตร พร้อมกับเกียร์ธรรมดา 6 สปีด และเกียร์อัตโนมัติแบบ CVT มีระยะฐานล้อ 2,700 มม. ความยาว 4,650 มม. ความกว้าง 1,820 มม. และความสูง 1,480 มม.
เจ้าชายโซฮยอน มกุฎราชกุมารแห่งโชซอน
องค์ชายรัชทายาทโซฮยอน (소현세자, 昭顯世子, 1612-1645) เป็นพระราชโอรสองค์ใหญ่ในพระเจ้าอินโจกับพระมเหสีอินรยอล ตระกูลฮัน องค์ชายโซฮยอนถูกส่งไปเป็นองค์ประกันของราชวงศ์ชิงที่เสิ่นหยางตามข้อตกลงหลังสิ้นสุดสงครามในปีค.ศ.1636 และเมื่อราชวงศ์ชิงยึดเมืองหลวงของราชวงศ์หมิงได้แล้วจึงย้ายไปอยู่ที่ปักกิ่งในค.ศ.1644 และมีการติดต่อกับ จอห์น อดัม อยู่เสมอ และทรงสิ้นพระชนม์ในค.ศ.1645 หลังจากนิวัติกลับโชซอนได้ไม่นาน
องค์ชายโซฮยอนได้รับการสถาปนาเป็นมกุฎราชกุมารในค.ศ.1625 เมื่อพระราชบิดาได้เสด็จขึ้นครองราชย์ในค.ศ.1623 ทรงเข้าพิธีอภิเษกสมรสกับลูกสาวของคังซ๊อกกี ในช่วงที่แมนจูรุกรานโชซอนครั้งที่สองในค.ศ.1636 องค์ชายโซฮยอนทรงลี้ภัยไปอยู้ที่ป้อมนัมฮันพร้อมกับพระเจ้าอินโจแต่เมื่อเกาะคังฮวาถูกแมนจูยึดครองสำเร็จ พระเจ้าอินโจจึงต้องยอมจำนนต่อจักรพรรดิหวงไท่จี๋ องค์ชายโซฮยอนจึงเอาพระองค์เองไปเป็นองค์ประกันที่เสิ่นหยางพร้อมกับพระชายาและขุนนางอีกหลายคน
ช่วงที่ทรงป็นองค์ประกันทรงวางพระองค์เป็นกลางระหว่างโชซอนและต้าชิง ทรงพยายามอย่างมากให้ต้าชิงเชื่อมั่นในพระองค์และโชซอนว่าจะไม่หักหลังต้าชิงเด็ดขาด ทรงปกป้องคิมซังฮอนที่ถูกกล่าวหาจากต้าชิงว่าเป็นผู้ริเริ่มคิดต่อต้านต้าชิง องค์ชายโซฮยอนทรงได้รับการเรียนรู้ในด้านภาษามองโกลและยังช่วยต้าชิงพิชิตชายแดนทางด้านตะวันตกอีกด้วย
ค.ศ.1644 องค์ชายโซฮยอนทรงประทับในปักกิ่งได้70วันก็ต้องออกไปรบกับพวกต้าหมิงที่ยังคงสู้รบกับต้าชิง ทรงได้พบกับมิชชันนารีชาวเยอรมันชื่อ จอห์น อดัม และอดัมก็ได้พาพระองค์เข้าสู้ศาสนาคริสต์
พระเจ้าอินโจทรงไม่พอพระทัยอย่างมากที่องค์ชายโซฮยอนไปยุ่งกับพวกอื่น และเมื่อทรงกลับมาโชซอนในค.ศ.1645 พระเจ้าอินโจก็ต่อต้านและไม่เห็นด้วยที่องค์ชายโซฮยอนทรงคิดที่จะปฏิรูปประเทศโดยใชนิกายโรมันคาทอลิกและวิทยาการทางตะวันตก องค์ชายโซฮยอนทรงสิ้นพระชนม์อย่างกะทันหันหลังกลับโชซอนได้ไม่นาน นักประวัติศาสตร์สันนิษฐานว่าทรงถูกวางยาพิษเพราะพระศพหลังสิ้นพระชนม์นั้นมีจุดดำทั่วพระวรกายและพระวรกายก็เน่าเปื่อยอย่างรวดเร็ว
หลังการสิ้นพระชนม์ขององค์ชายโซฮยอนพระเจ้าอินโจทรงจัดการเรื่องพระศพของพระราชโอรสอย่างรวดเร็วและไม่สมพระเกียรติ พระเจ้าอินโจทรงไม่เคยไปเยี่ยมพระสุสานขององค์ชายโซฮยอนแม้แต่ครั้งเดียวจนพระองค์สวรรคต และพระเจ้าอินโจยังทรงสั่งประหารพระชายาขององค์ชายโซฮยอนในข้อหากบฏ พระสุสานขององค์ชายโซฮยอนอยู่ที่เมืองโกยาง จังหวัดคยองกี
ลาร์รี แฮคแมน
ลาร์รี มาร์ติน แฮคแมน () เกิดเมื่อวันที่ 21 กันยายน ค.ศ. 1931 เป็นนักแสดงภาพยนตร์และนักแสดงโทรทัศน์ที่รู้จักกันมากที่สุดในการเล่นน้ำมันบารอนหิน J. R. Ewing ในช่วงยุค 1980 ทางรายการละครโทรทัศน์ที่สำคัญ ดาลัส ปัจจุบันได้เสียชีวิตลงเมื่อวันที่ 23 พฤศจิกายน ค.ศ. 2012 ด้วยวัย 81 ปีจากภาวะแทรกซ้อนของโรคมะเร็งเม็ดเลือดขาวอย่างเฉียบพลัน
อาสนวิหารลารอแชล
อาสนวิหารลารอแชล () หรือชื่อเต็มว่า อาสนวิหารนักบุญหลุยส์แห่งลารอแชล () เป็นอาสนวิหารโรมันคาทอลิก และเป็นที่ตั้งของมุขนายกประจำมุขมณฑลลารอแชลและแซ็งต์ ตั้งอยู่ที่ในเขตเมืองลารอแชล จังหวัดชาร็องต์-มารีตีม ในแคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่นักบุญหลุยส์ (อดีตพระมหากษัตริย์แห่งฝรั่งเศส)
สืบเนื่องจากการผนวกระหว่างมุขมณฑลลารอแชล (ก่อตั้งเมื่อ ค.ศ. 1648) และมุขมณฑลแซ็งต์ เมื่อปี ค.ศ. 1852 อาสนวิหารแห่งใหม่ ประจำมุขมณฑลใหม่นี้ก็ยังคงมิได้วางศิลาฤกษ์แต่อย่างใด จนกระทั่งเมื่อปี ค.ศ. 1742 เนื่องจากได้ประสบปัญหาด้านเงินทุนก่อสร้าง สถาปนิกผู้เป็นเจ้าของแบบ คือ ฌัก กาบรีแยล ถึงแก่กรรมลง โดยมีบุตรชายของเขา อ็องฌ์-ฌัก กาบรีแยล เป็นผู้รับช่วงดูแลการก่อสร้างต่อ ถึงแม่ว่าจะยังไม่เสร็จสมบูรณ์แต่อาสนวิหารลารอแชลได้มีการเสกเมื่อปี ค.ศ. 1784 ตัวอาสนวิหารเป็นสถาปัตยกรรมฟื้นฟูคลาสสิก
บริเวณมุขโค้งของวิหาร มีหอระฆังเก่ายุคกลางแบบสถาปัตยกรรมกอทิก ที่เคยอยู่ติดกับโบสถ์นักบุญบาร์เตเลมีซึ่งสร้างขึ้นเมื่อปี ค.ศ. 1152 และต่อมาถูกทำลายลงในระหว่างสงครามศาสนาของฝรั่งเศสในปี ค.ศ. 1568 เหลือทิ้งไว้เพียงหอระฆัง ที่ในสมัยนั้นถือว่าเป็นสิ่งก่อสร้างที่สูงที่สุด ต่อมายังได้ใช้หอระฆังนี้เป็นป้อมปืนใหญ่เพื่อต่อสู้กับกองทัพหลวงของพระเจ้าหลุยส์ที่ 13 แห่งฝรั่งเศสที่มาบุกล้อมเมืองเมื่อปี ค.ศ. 1627
อาสนวิหารลารอแชลพร้อมทั้งหอระฆังแห่งโบสถ์นักบุญบาร์เตเลมีได้รับการขึ้นทะเบียนเป็นอนุสรณ์สถานทางประวัติศาสตร์ของประเทศฝรั่งเศสเมื่อปี ค.ศ. 1906
ฟุตบอลชิงแชมป์สโมสรโลก 2013
ฟุตบอลชิงแชมป์สโมสรโลก 2013 หรือ ฟีฟ่าคลับเวิลด์คัพ 2013 เป็นการแข่งขันฟุตบอล ซึ่งจะเริ่มทำการแข่งขันในวันที่ 11 ถึง 21 ธันวาคม พ.ศ. 2556 โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 10 ซึ่งจัดการแข่งขันโดย สหพันธ์ฟุตบอลระหว่างประเทศ หรือ ฟีฟ่า ซึ่งจะนำทีมที่ชนะเลิศจากแต่ละสมาพันธ์ทั่วโลกมาแข่งขันกัน โดยการแข่งขันในปีนี้ จัดที่ประเทศโมร็อกโก
มีประเทศที่เสนอตัวเป็นเจ้าภาพการแข่งขันนี้ ซึ่งการคัดเลือกนี้จะเป็นการคัดเลือกในฟุตบอลชิงแชมป์สโมสรโลก 2013 และ 2014 (จะใช้เจ้าภาพจัดการแข่งขันประเทศเดียวกัน):
ในเดือนตุลาคม พ.ศ. 2554 ฟีฟ่า ได้กล่าวว่า อิหร่าน, แอฟริกาใต้ และสหรัฐอาหรับเอมิเรตส์ ได้ขอถอนตัว ทำให้เหลือโมร็อกโก เพียงประเทศเดียว ทำให้ฟีฟ่า ได้ยืนยันให้โมร็อกโกเป็นเจ้าภาพจัดการแข่งขัน ในวันที่ 17 ธันวาคม พ.ศ. 2554
สนามที่ใช้การแข่งขัน ฟุตบอลชิงแชมป์สโมสรโลก 2013 จะตั้งอยู่ในเมืองมาร์ราคิช และ อากาเดอร์
"เวลาทั้งหมดเป็น เวลายูโรเปียนตะวันตก ()."
ลอริอุสเวิลด์สปอตส์อะวอดส์
ลอริอุสเวิลด์สปอตส์อะวอดส์ () คือรางวัลเกียรติยศสำหรับนักกีฬาทั่วโลกที่จะมีการมอบรางวัลให้เป็นประจำทุกปี ซึ่งเริ่มต้นมีการมอบรางวัลมาตั้งแต่ปี ค.ศ. 2000 ซึ่งรางวัลเป็นของมูลนิธิลอรีอุสสปอร์ตฟอร์กูด โดยแบ่งการมอบรางวัลทั้งหมด 9 สาขาในปัจจุบัน
โดยในปี ค.ศ. 2013 มีงานประกาศรางวัลลอริอุสเวิลด์สปอตส์อะวอดส์ 2013 จัดขึ้นที่นครรีโอเดจาเนโร ประเทศบราซิล ในวันที่ 11 มีนาคม ค.ศ. 2013 ตามเวลาท้องถิ่นของประเทศบราซิล
ลอริอุสเวิลด์สปอตส์อะวอดส์ได้ก่อตั้งขึ้นในปี ค.ศ. 1999 โดย เดมเลอร์ อาเก กับริชมง ซึ่งรางวัลมีชื่อแรกว่า "รางวัลกีฬาโลกลอริอุส" และได้เริ่มประกาศผลรางวัลและมอบรางวัลในปี ค.ศ. 2000
กระบวนการการพิจารณาผู้ที่ได้รับรางวัลมี 2 ขั้นตอน โดยขั้นตอนแรกจะให้คณะกรรมการสรรหาซึ่งประกอบด้วยสื่อมวลชน มาร่วมกันลงคะแนนเลือกผู้สมควรได้รับรางวัลในสาขาต่าง ๆ ขึ้นมาก่อนอย่างละ 6 คน และต่อมาในขั้นตอนสุดท้ายคณะกรรมของสถาบันรางวัลกีฬาโลกลอริอุส ลงคะแนนลับเพื่อเลือกผู้ได้รับรางวัล
การพิจารณาคัดเลือกผู้ที่ได้รับรางวัลจะแบ่งออกเป็น 3 ส่วน คือ ส่วนแรกจะคัดเลือกโดยสื่อมวลชน คัดเลือดผู้ที่ได้รับรางวัล 5 สาขา ได้แก่ นักกีฬาชายยอดเยี่ยมแห่งปี, นักกีฬาหญิงยอดเยี่ยมแห่งปี, ทีมกีฬายอดเยี่ยมแห่งปี, นักกีฬาที่มีพัฒนาการยอดเยี่ยมแห่งปี และนักกีฬาคัมแบ็กยอดเยี่ยมแห่งปี ส่วนที่สองคณะกรรมการสถาบันที่ประกอบด้วยผู้ชำนาญการคัดเลือกสาขาเดียว คือ นักกีฬาพิการยอดเยี่ยมแห่งปี และส่วนสุดท้ายผู้ก่อตั้งรางวัลดังกล่าวร่วมกับทางสถาบันสงวนสิทธิ์เป็นผู้คัดเลือกเอง ได้แก่ นักกีฬาประสบความสำเร็จสูงสุดมากเป็นพิเศษแห่งปี และบุคคลที่ทุ่มเทให้กับวงการกีฬาตลอดทั้งชีวิตแห่งปี
การมอบรางวัลมีการมอบรางวัลตามสาขาทั้งหมด 9 สาขาในปัจจุบัน ได้แก่
พระเจ้าโจวอวี่ (จี เจี้ยน)
พระเจ้าโจวอวี่ () เป็นกษัตริย์องค์ที่เจ็ดของจีนในราชวงศ์โจว ครองราชย์ในช่วงระหว่าง 899–892 ปีก่อนคริสตกาล หรือ 899–873 ปีก่อนคริสตกาล โดยประมาณตามประวัติศาสตร์โบราณของจีนเคมบริดจ์
ยวี่เหยียน
ยวี่เหยียน () เกิด ณ กรุงปักกิ่ง เมื่อวันที่ 17 พฤษภาคม ค.ศ. 1918 เป็นอดีตพระประมุขราชสกุลอ้ายซินเจว๋หลัว ต่อจากจักรพรรดิผู่อี๋ โดยสืบเชื้อสายจากจักรพรรดิเต้ากวง รัชกาลที่ 6 แห่งราชวงศ์ชิง และมีศักดิ์เป็นญาติกับจักรพรรดิผู่อี๋ จักรพรรดิต้าชิงพระองค์สุดท้าย ยวี่เหยียนยังอ้างสิทธิในราชบัลลังก์จักรพรรดิจีน เขาเสียชีวิตเมื่อวันที่ 18 มกราคม ค.ศ. 1999 ขณะอายุได้ 80 ปี
ปัจจุบันเขาให้เหิง เจิ้น หลานของเขา เป็นผู้สืบทอดตำแหน่งประมุขแห่งราชวงศ์ชิงและตำแหน่งผู้อ้างสิทธิในราชบัลลังก์องค์พระจักรพรรดิจีนองค์ปัจจุบัน
กีฬากอล์ฟในกีฬาแห่งชาติครั้งที่ 41
"กอล์ฟ" ในการแข่งขันกีฬาแห่งชาติ ครั้งที่ 41 เชียงใหม่เกมส์
มิสเอ
มิสเอ (; ) เป็นวงดนตรีหญิงล้วนสัญชาติจีนและเกาหลีในสาธารณรัฐเกาหลีใต้ ซึ่งเจวายพีเอนเตอร์เทนเมนต์ก่อตั้งขึ้น และเอคิวเอนเตอร์เทนเมนต์กำกับดูแล ประกอบด้วย เฟย์ เจีย มินและ ซูจี เจียและมินออกจากกลุ่มในเดือนพฤษภาคม ค.ศ. 2016 และเดือนพฤศจิกายน ค.ศ. 2017 ตามลำดับก่อนที่จะแยกวงอย่างเป็นทางการเมื่อวันที่ 27 ธันวาคม 2017
สมเด็จพระสันตะปาปาฟรานซิส
สมเด็จพระสันตะปาปาฟรานซิส (; ) เป็นพระสันตะปาปาพระองค์ที่ 266 มีพระนามเดิมว่า ฮอร์เฮ มาริโอ เบร์โกกลิโอ ()
สมเด็จพระสันตะปาปาฟรานซิสประสูติในกรุงบัวโนสไอเรส เมื่อวันที่ 17 ธันวาคม พ.ศ. 2479 ทรงมีพี่น้อง 5 คน พระชนกเป็นคนงานทางรถไฟ พระองค์ทรงได้รับปริญญาวิทยาศาสตรมหาบัณฑิต สาขาวิชาเคมี จากมหาวิทยาลัยบัวโนสไอเรส และทรงเข้าศึกษาที่เซมินารีในย่านบียาเดโบโต พระองค์ได้เป็นปฏิญาณตนเป็นนักบวชคณะเยสุอิตเมื่อวันที่ 11 มีนาคม พ.ศ. 2501 และทรงได้รับใบรับรองด้านสาขาวิชาปรัชญา จาก Colegio Máximo San José ต่อมาพระองค์ได้ทรงงานสอนวิชาวรรณกรรมและจิตวิทยาที่ Colegio de la Inmaculada และ Colegio del Salvador
ในปี พ.ศ. 2510 ทรงจบการศึกษา แล้วรับศีลอนุกรมเป็นบาทหลวงเมื่อวันที่ 13 ธันวาคม พ.ศ. 2512 ทรงทำงานสอนที่มหาวิทยาลัย Facultades de Filosofía y Teología de San Miguel จนดำรงตำแหน่งเป็นศาสตราจารย์ทางเทววิทยา
ช่วง พ.ศ. 2516 - 2522 ทรงดำรงตำแหน่งอธิการเจ้าคณะแขวงคณะเยสุอิตในประเทศอาร์เจนตินา แล้วย้ายไปเป็นอธิการเซมินารีซานมีเกลจนถึงปี พ.ศ. 2529
บาทหลวงคอร์เค เบร์โกเกลียว ได้รับการอภิเษกเป็นมุขนายกผู้ช่วยแห่งบัวโนสไอเรสและมุขนายกเกียรตินามแห่งเอากา (Auca) และได้สืบตำแหน่งเป็นอาร์ชบิชอปแห่งบัวโนสไอเรสแทนในวันที่ 28 กุมภาพันธ์ พ.ศ. 2541
ในวันที่ 21 กุมภาพันธ์ พ.ศ. 2544 ท่านได้รับแต่งตั้งเป็นพระคาร์ดินัล โดยสมเด็จพระสันตะปาปาจอห์น ปอลที่ 2 ได้ปฏิบัติหน้าที่ในหลายหน่วยงานในสภาปกครองโรมัน ได้แก่
เมื่อสมเด็จพระสันตะปาปาเบเนดิกต์ที่ 16 ทรงสละตำแหน่งเมื่อวันที่ 28 กุมภาพันธ์ พ.ศ. 2556 และได้เปิดทางให้มีการเลือกพระสันตะปาปาองค์ใหม่ จึงได้มีการจัดการประชุมเลือกตั้งพระสันตะปาปา โดยกำหนดให้มีขึ้นในวันที่ 12 มีนาคม พ.ศ. 2556 หลังจากการลงคะแนนเสียงครั้งที่ 5 โดยพระคาร์ดินัลผู้มีสิทธิ์ออกเสียงจำนวน 115 ท่าน ผลปรากฏว่าพระคาร์ดินัลคอร์เค เบร์โกเกลียว อัครมุขนายกแห่งบัวโนสไอเรส ประเทศอาร์เจนตินา ได้รับเลือก และทรงเลือกพระนาม "Franciscus" ซึ่งหมายถึงนักบุญฟรังซิสแห่งอัสซีซี นับเป็นพระสันตะปาปาพระองค์แรกจากทวีปอเมริกาและคณะเยสุอิต
ในวันที่ทรงได้รับเลือกตั้ง สันตะสำนักประกาศว่าพระนามอย่างเป็นทางการของพระองค์คือ "ฟรานซิส" ไม่ใช่ "ฟรานซิสที่ 1" พระองค์จะมีพระนามว่าฟรานซิสที่ 1 ก็ต่อเมื่อในอนาคตมีสมเด็จพระสันตะปาปาฟรานซิสที่ 2
ศาสนจักรคาทอลิกในประเทศไทยนิยมสะกดว่า ฟรังซิส
ออกเสียงตามตัวอักษรแบบภาษาสเปนในลาตินอเมริกา: "ฮอร์เฮ มาริโอ เบร์โกกลิโอ", ออกเสียงดั้งเดิมแบบภาษาอิตาลี: "จอร์เจ มารีโอ แบร์กอลโย"
รายชื่อเมืองในประเทศแอนติกาและบาร์บูดา
รายชื่อเมืองในประเทศแอนติกาและบาร์บูดา
รายชื่อนครในประเทศอาร์เจนตินา
รายชื่อเมืองในประเทศอาร์เจนตินา[[หมวดหมู่:เมืองในประเทศอาร์เจนตินา| ]]
[[หมวดหมู่:บัญชีรายชื่อเมืองแบ่งตามประเทศ]]
กีฬากาบัดดีในกีฬาแห่งชาติครั้งที่ 41
"กาบัดดี้" ในการแข่งขันกีฬาแห่งชาติ ครั้งที่ 41 เชียงใหม่เกมส์
นัชชา บุตรศรี
นัชชา บุตรศรี (ชื่อเกิด : ศศมล บุตรศรี / ชื่อเล่น:ปู) ก้าวเข้าสู่วงการบันเทิงโดยเริ่มจากการถ่ายโฆษณายาสระผมรีจอยส์, นางเอกมิวสิกวิดีโอ, พิธีกร และเป็นตัวแทนคนแรกของประเทศไทย ที่ได้เป็นวีเจ ทางเอ็มทีวีเอเชีย ออกอากาศ 5 ประเทศ ได้แก่ ญี่ปุ่น อินโดนีเซีย มาเลเซีย ไต้หวัน และฮ่องกง จึงไม่ต้องห่วงเลยว่า ภาษาอังกฤษของเธอจะดีแค่ไหน
เธอเริ่มโลดแล่นบนจอเงินครั้งแรกกับภาพยนตร์แอ็คชั่นต่างชาติ “Final Combat” (ปี 2003) รับบทเป็นน้องสาวของนางเอก (ซอนย่า คูลลิ่ง) ประกบ โทนี่ ไวท์ กำกับโดย Menahem Golan และ “Beautiful Boxer” (ปี 2003) (– Beautiful Boxer ได้รับเลือกให้เข้าฉายในสาขา Panorama ของเทศกาลภาพยนตร์เบอร์ลินครั้งที่ 54 ปี 2004) ในบทพี่สาวของตุ้ม
ซึ่งในเรื่องนี้เธอต้องสวมบทบาทเป็นผู้หญิงสูงวัย ประกบคู่เป็นคนรักของ สรพงษ์ ชาตรี ด้านผลงานละครก็มี เบญจา คีตา ความรัก ในปี 2546 รับบทเป็น มินตรา คู่กับ อัษฎาวุธ เหลืองสุนทร และ ละครเรื่อง อุบัติเหตุ รับบทเป็น แกมกาญจน์